cyanic-selkie/wikianc huggingface dataset:
Α.Ε. Δόξα Λευκάδας
Ανοδική πορεία (2010-2016)
Την επόμενη περίοδο, 2012-13, η Δόξα συνέχισε για δεύτερη συνεχόμενη χρονιά στην Α2 Εθνική, με την απόδοσή της, όμως να παραμένει σε χαμηλά επίπεδα. Στα μέσα Σεπτεμβρίου ηττήθηκε στην πρεμιέρα του Κυπέλλου με σκορ 64-73 από το Λάυριο, με αποτέλεσμα να αποκλειστεί από το θεσμό. Το Νοέμβριο ο Νίκος Βουρνάς αποχώρησε μετά από τρία χρόνια από την ομάδα, για να αντικατασταθεί από το Δημήτρη Παπαδόπουλο. Το Μάρτη υπήρξε νέα αλλαγή προπονητή, εφόσον τον Παπαδόπουλο διαδέχτηκε για λίγους μήνες ο βοηθός του, Θωμάς Ζαβιτσάνος. Η λήξη του Πρωταθλήματος βρήκε το νησιωτικό σύλλογο στη 14η και τελευταία θέση της βαθμολογικής κατάταξης με 5 νίκες, 20 ήττες κι 1 μηδενισμό (λόγω αποχής από αγώνα στην Κρήτη). Με τον τρόπο αυτό υποβιβάστηκε στη Β' Εθνική Κατηγορία. Πρώτος σκόρερ για την ομάδα αναδείχθηκε ο Σάββας-Αλέξανδρος Μανούσος (382 πόντοι, 25 παιχνίδια, 15,28 κατά μ.ό.) και δεύτερος ο Πάρης Μάρτζος (279 πόντοι, 25 παιχνίδια, 11,16 κατά μ.ό.). Ο Μανούσος ήταν επίσης ο δεύτερος παραγωγικότερος ριμπάουντερ του Πρωταθλήματος (220 στον αριθμό, 8,8 κατά μ.ό.).
Τον επόμενο Σεπτέμβρη η Δόξα δεν διαγωνίστηκε στο Κύπελλο Ελλάδος, καθώς βάσει νέων κανονισμών μόνο οι ομάδες της Α1 και της Α2 Εθνικής θα λάμβαναν μέρος στο θεσμό. Η Β' Εθνική Κατηγορία, με τη σειρά της διοργανώθηκε την περίοδο 2013-14 σε δύο Ομίλους. Η Δόξα συμμετείχε στον Όμιλο Βορρά τον οποίο και σχημάτισαν 14 ομάδες συνολικά. Μετά την ολοκλήρωση των αγωνιστικών της υποχρεώσεων βρέθηκε στην κορυφή του τελικού βαθμολογικού πίνακα με 21 νίκες και 5 ήττες συγκομιδή. Πρώτος σκόρερ για την ομάδα και 4ος παραγωγικότερος στο Βορρά αναδείχθηκε ο Βαγγέλης Σκλάβος (478 πόντοι). Καθήκοντα πρώτου προπονητή διατηρούσε ολόκληρη τη χρονιά αυτή ο Γιώργος Ζαφειρούδης.
Η επιστροφή της ομάδας στην Α2 Εθνική το επόμενο φθινόπωρο της έδωσε την ευκαιρία να αγωνιστεί εκ νέου στο Κύπελλο Ελλάδος. Στη διοργάνωση αυτή συμμετείχε τελικά σε μόλις έναν αγώνα για την Α' Φάση, όπου ηττήθηκε με σκορ 79-82 από την ομάδα του Παγκρατίου. Το Νοέμβριο του 2014 το Γιώργο Ζαφειρούδη διαδέχθηκε στην τεχνική ηγεσία του συλλόγου ο Βαγγέλης Ζιάγκος. Στα πλαίσια του Πρωταθλήματος της περιόδου 2014-15, το οποίο διοργανώθηκε με τη συμμετοχή 14 σωματείων, η ομάδα της Λευκάδας συνέλεξε 16 νίκες και 10 ήττες και, συνεπώς, κατετάγη στην 7η θέση του τελικού βαθμολογικού πίνακα. Κορυφαίος σκόρερ της ομάδας την περίοδο αυτή αναδείχθηκε, όπως και την προηγούμενη, ο Βαγγέλης Σκλάβος (293 πόντοι, 23 αγώνες, 12,74 κατά μ.ό.), με το Γιώργο Αποστολίδη να ακολουθεί (273 πόντοι, 23 αγώνες, 11,87 κατά μ.ό.).
Θητεία στην Α1 Εθνική (2016-2017)
Στη διάρκεια του καλοκαιριού του 2016 προέκυψε κενή θέση στην Α1 Εθνική μετά την εθελοντική αποχώρηση της Νέας Κηφισιάς από τα επαγγελματικά Πρωταθλήματα. Προτεραιότητα για άνοδο στην κατηγορία είχε ο 4ος της προηγούμενης περιόδου Εθνικός Πειραιώς, ωστόσο η Ομοσπονδία αποφάσισε τελικά να προχωρήσει σε διαγωνισμό για Wild Card, προβιβάζοντας την ομάδα που θα κατέθετε τον πληρέστερο φάκελλο υποψηφιότητας. Συμμετοχή στη διαδικασία δήλωσαν οι Δόξα Λευκάδας, Ηρακλής, Πανιώνιος, Ηράκλειο, Αρκαδικός και Καβάλα. Σε σχέση με τους υπόλοιπους η Δόξα είχε το πλεονέκτημα πως εκπροσωπεί ένα γεωγραφικό διαμέρισμα το οποίο δεν είχε άλλη ομάδα στην Α1 Εθνική, δεν είχε οικονομικές εκκρεμότητες, ενώ επιπλέον πληρούσε και το άτυπο κριτήριο του ότι την προηγούμενη χρονιά είχε την καλύτερη βαθμολογική θέση (στην Α2). Πρόβλημα για την ομάδα ήταν η έλλειψη κλειστού γυμναστηρίου στο νησί που να καλύπτει τις προδιαγραφές του κορυφαίου Πρωταθλήματος. Τελικά η πενταμελής επιτροπή που θα λάμβανε την απόφαση έδωσε στη Δόξα το εισιτήριο της ανόδου με τις αντιδράσεις των άλλων ομάδων να ποικίλουν και τα κριτήρια της επιλογής να μην ανακοινώνονται επισήμως.
Η προκλήσεις που άμεσα αντιμετώπισε η ομάδα, εκτός από το γηπεδικό πρόβλημα, ήταν ανάγκη άμεσης σύστασης Κ.Α.Ε., η εύρεση νέου προπονητή και η συμπλήρωση του ρόστερ με παίκτες μέσα σε ελάχιστο χρονικό διάστημα πριν από την έναρξη του Πρωταθλήματος. Σχεδόν άμεσα ανακοινώθηκε η πρόσληψη του Χάρη Μαρκόπουλου στη θέση του προπονητή. Η Δόξα δεν κατάφερε να σταθεί στην Α1 Εθνική και υποβιβάστηκε αφού τερμάτισε τελευταία. Για το θεσμό του Κυπέλλου Ελλάδος η ομάδα της Λευκάδας δεν είχε τον απαραίτητο χρόνο να προετοιμαστεί, συνεπώς αγωνίστηκε στην 1η Αγωνιστική της Β' Φάσης με τον προπονητή και τους αθλητές της εφηβικής της ομάδας. Ο αγώνας αυτός εναντίον του Ρεθύμνου ολοκληρώθηκε με σκορ 31-92 υπέρ της κρητικής ομάδας.
Η εξέλιξη του Πρωταθλήματος της χρονιάς 2016-17 δεν ήταν ιδανική για τη Δόξα, η οποία δεν κατάφερε να σταθεροποιήσει τη θέση της στο υψηλό αυτό επίπεδο. Στη διάρκεια της Κανονικής Περιόδου σημείωσε 4 νίκες σε 26 αγωνιστικές με συνέπεια να καταλάβει τη 14η και τελευταία θέση της κατάταξης. Από κοινού με τον Απόλλωνα Πατρών ακολούθησε την πορεία προς την Α2 Εθνική. Τους περισσότερους πόντους για λογαριασμό της ομάδας συγκέντρωσε ο Βρετανός Τζάστιν Ρόμπινσον (226 πόντοι σε 19 αγώνες, 11,89 κατά μ.ό.) με τον Αμερικανό Σκοτ Σάνον να ακολουθεί (208 πόντοι σε 26 αγώνες, 8,00 κατά μ.ό.). Διακρίθηκαν επίσης ο Αμερικανός Ντέζμιν Ουέλς (151 πόντοι σε 9 αγώνες, 16,78 κατά μ.ό.), ο Μαυροβούνιος Ιβάν Μάρας (150 πόντοι σε 10 αγώνες, 15,00 κατά μ.ό.) και ο Αμερικανός Μέλσαμ Μπασάμπε (132 πόντοι σε 11 αγώνες, 12,00 κατά μ.ό.). Ο Σάνον ήταν επίσης ο παίκτης του Πρωταθλήματος με τη δεύτερη καλύτερη επίδοση στις Ασίστ (106 σε 26 αγώνες, 4,08 κατά μ.ό.) και την καλύτερη επίδοση στα Κλεψίματα (52 σε 26 αγώνες, 2,00 κατά μ.ό.). Το Φεβρουάριο του 2017 και μέχρι τη λήξη της περιόδου τον Μαρκόπουλο αντικατέστησε ο Φώτης Τακιανός που είχε παραμείνει στην ομάδα ως συνεργάτης του πρώτου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2017-18, η Α.Ε. Δόξα Λευκάδας έλαβε μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Σε αυτό ένας κοινός Όμιλος φιλοξένησε 16 συλλόγους από ολόκληρη την ελληνική επικράτεια. Το σωματείο της Λευκάδας ολοκλήρωσε τις αγωνιστικές του υποχρεώσεις έχοντας συγκεντρώσει 16 νίκες και 14 ήττες. Τοποθετήθηκε στην 6η θέση του τελικού βαθμολογικού πίνακα, χωρίς δικαίωμα συμμετοχής στα Play-offs, αλλά και μακριά από τον κίνδυνο του υποβιβασμού.
Τους περισσότερους πόντους για λογαριασμό της ομάδας σημείωσε ο Νίκος Λιακόπουλος (442 πόντοι σε 29 αγώνες, 15,24 κατά μ.ό.). Διακρίθηκαν επίσης οι Βαγγέλης Τζόλος (321 πόντοι σε 29 αγώνες, 11,07 κατά μ.ό.), Δημήτρης Καλαμπάκας (280 πόντοι σε 30 αγώνες, 9,33 κατά μ.ό.) και Νίκος Αγγελόπουλος (222 πόντοι σε 22 αγώνες, 10,09 κατά μ.ό.). Ο Λιακόπουλος ήταν επίσης ο δεύτερος παραγωγικότερος καλαθοσφαιριστής του Πρωταθλήματος σε ό,τι αφορά τις ασίστ. Από τον Ιούλιο μέχρι το Δεκέμβριο την τεχνική ηγεσία του συλλόγου είχε ο Λευτέρης Χατζηκυριακίδης. Μέχρι το τέλος της χρονιάς την ομάδα οδήγησαν οι πρώην βοηθοί του Κώστας Κατωπόδης και Θεοδόσης Βαφειάς.
Την ίδια χρονιά η Δόξα αγωνίστηκε στη 2η και 3η Αγωνιστική της Α' Φάσης του Κυπέλλου Ελλάδος. Αρχικά νίκησε την Ευρώπη Πευκοχωρίου εκτός έδρας με σκορ 72-88. Στη συνέχεια, ωστόσο, γνώρισε τον εκτός έδρας αποκλεισμό από τον Ιωνικό Νίκαιας με σκορ 95-62.
Στις αρχές Ιουλίου 2018, λόγω διαφωνιών μεταξύ των ιθυνόντων του συλλόγου αναφορικά με το μέλλον της ομάδας, η Δόξα αποχώρησε οικειοθελώς από την Α2 Εθνική. Το επόμενο φθινόπωρο αναμένεται να αγωνιστεί στα γήπεδα της Γ' Εθνικής Κατηγορίας.
Έδρα του συλλόγου είναι το Κλειστό Δημοτικό Γυμναστήριο Λευκάδας, χωρητικότητας 1.200 καθήμενων θεατών. Καθήκοντα πρώτου προπονητή διατηρεί από τον Ιούλιο του 2018 ο Γρηγόρης Γιασσάρης.
Τμήματα υποδομής
Η ομάδα Εφήβων του συλλόγου αναδείχθηκε Πρωταθλήτρια Ε.Σ.ΚΑ. Βορειοδυτικής Ελλάδας το 1992. Τη σεζόν 2008-09 έχασε στον τελικό της κατηγορίας εφήβων της ΕΣΚΑΒΔΕ από τον Κρόνο Ιωαννίνων με 74-47. Την αγωνιστική περίοδο 2015-16, με προπονητή το Δημήτρη Κόγκα, κατέκτησε εκ νέου το Πρωτάθλημα Βορειοδυτικής Ελλάδας. Στον τελικό υποχρέωσε σε ήττα τον Α.Γ.Σ. Ιωαννίνων με σκορ 65-61. Πρωταθλήτρια εφήβων βγήκε και τη σεζόν 2016-17 νικώντας τη ΓΕ Αγρινίου στον τελικό με 56-37.
Την αγωνιστική περίοδο 2014-15 η Δόξα Λευκάδας αναδείχθηκε Πρωταθλήτρια Παίδων για την Ε.Σ.ΚΑ. Βορειοδυτικής Ελλάδας. Με προπονητή το Δημήτρη Κόγκα νίκησε στον τελικό τον Α.Γ.Σ. Ιωαννίνων με σκορ 63-51. Την επόμενη περίοδο, 2015-16, πάντα με τον ίδιο προπονητή, κατέκτησε αήττητη εκ νέου το τοπικό Πρωτάθλημα. Στον τελικό αντιμετώπισε τη Νικόπολη Πρέβεζας, την οποία και νίκησε με σκορ 60-41.
Τμήμα καλαθοσφαίρισης γυναικών
Το τμήμα καλαθοσφαίρισης γυναικών του συλλόγου δημιουργήθηκε το 2003 και εντάχθηκε στα πρωταθλήματα που διοργανώνει η Ε.Σ.ΚΑ.Β.Δ.Ε.
Ως «Α.Ε. Δόξα Τηλυκράτης Λευκάδας» κατέκτησε το Πρωτάθλημα του 2004-05, ενώ ως «Α.Ε. Δόξα Λευκάδας» αναδείχθηκε Πρωταθλήτρια ομάδα κατά τις περιόδους 2006-07 και 2007-08. Αν και αγωνίστηκε στα ειδικά πρωταθλήματα που δίνουν το εισιτήριο ανόδου στην Α2 Εθνική Κατηγορία Γυναικών δεν τα κατάφερε ποτέ να ανέλθει.
Το τμήμα κορασίδων κατέκτησε συνολικά τρεις φορές το Πρωτάθλημα Κορασίδων της Ε.Σ.ΚΑ.Β.Δ.Ε.
Την περίοδο 2008-09 τα τμήματα αθλητριών ανεξαρτητοποιήθηκαν σχηματίζοντας ένα νέο σύλλογο, τη Νίκη Λευκάδας, που ανήλθε επιτυχώς στην Α2 Εθνική.
Τμήμα ποδοσφαίρου ανδρών
Τον Αύγουστο του 1981 ιδρύθηκε στη Λευκάδα ο Π.Α.Σ. Δόξα Λευκάδας, ο οποίος καθ' όλη τη διάρκεια της πορείας του αγωνίστηκε στα Πρωταθλήματα της Ε.Π.Σ. Πρέβεζας-Λευκάδας.
Το 1994 το ποδοσφαιρικό τμήμα συγχωνεύτηκε με τον Αστραίο Φρυνίου, δημιουργώντας τον Α.Ο. Λευκάδας. Η Δόξα συνέχισε έκτοτε την πορεία της ως καθαρά καλαθοσφαιρικό σωματείο.
Εξωτερικοί σύνδεσμοι
Κατηγορία:Αθλητικοί σύλλογοι Λευκάδας Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Β.Δ.Ε. Κατηγορία:Ιδρύσεις αθλητικών συλλόγων το 1982 Κατηγορία:Ιδρύσεις ποδοσφαιρικών ομάδων το 1982 Κατηγορία:Ιδρύσεις ομάδων καλαθοσφαίρισης το 1982
Pacta sunt servanda
Η λατινική φράση πάκτα σουντ σερβάντα «pacta sunt servanda» (στην πρακτική πολλές φορές απλώς «pacta servanda»), σήμερα έχει καταστεί διεθνής όρος που σημαίνει "οι συμφωνίες πρέπει να τηρούνται".
Αποτελεί αξίωμα που διέπει τις διεθνείς Συμφωνίες - Συνθήκες εκ των οποίων οι υποχρεώσεις που αναλαμβάνονται εκ μέρους των συμβαλλομένων θα πρέπει να τηρούνται.
Σπέρμα - αρχή νομοθεσίας περί της υποχρεώσεως αυτών τήρησης των συμφωνημένων συμβάσεων βρίσκονται στους «Νόμους» του Πλάτωνα (920 B-D).
Δείτε επίσης
Κατηγορία:Λατινικές φράσεις Κατηγορία:Διεθνές Δίκαιο *
Mitsubishi Jeep
Το Mitsubishi Jeep ήταν ένα μικρό τζιπάκι που παράχθηκε από την ιαπωνική αυτοκινητοβιομηχανία Mitsubishi σε συνεργασία με την αμερικανική αυτοκινητοβιομηχανία Jeep, από το 1953 μέχρι το 1998. Το τζιπάκι ήταν μηχανικά ίδιο με το κανονικό Jeep CJ, που παράχθηκε επίσης από την Jeep.
Το Jeep εισήχθη στην ιαπωνική αγορά ως το Jeep J3 τον Ιούλιο του 1953, αφού η εταιρεία Willys συμφώνησε να επιτρέψει στη Mitsubishi να παράγει το αυτοκίνητο, ανταγωνίζοντας το Nissan Patrol και το Toyota Land Cruiser. Το SUV αυτό ήταν αρκετά δημοφιλές, με την παραγωγή του κανονικού Jeep να τελειώνει το 1986, αλλά με το Mitsubishi να το φτάνει μέχρι το 1998 παγκοσμίως.
Το τζιπ, επίσης, χρησιμοποιήθηκε και από τον στρατό με το όνομα Type 73 Light Truck.
Η εταιρεία προσπάθησε να αντικαταστήσει το Jeep με το γνωστό Mitsubishi Pajero, αλλά η παραγωγή της πρώτης γενιάς ολοκληρώθηκε το 1990, δηλαδή 8 χρόνια πριν τη λήξη της παραγωγής του Jeep.
Επιστημονικός ρατσισμός
Επιστημονικός ρατσισμός ή Ρατσιαλισμός είναι η χρήση επιστημονικών τεχνικών και υποθέσεων με σκοπό τη δικαιολόγηση και υποστήριξη απόψεων σχετικών με τη φυλετική ανωτερότητα, κατωτερότητα και γενικότερα το ρατσισμό.
Ωστόσο, ο όρος διαφέρει από την επιστημονική μέθοδο η οποία διερευνά τις διαφορές μεταξύ των φυλών. Στη συστηματική ταξινόμηση, οι διαφορές μεταξύ των έμβιων ομάδων ερευνώνται χωρίς απαραίτητα να δηλώνεται η ανωτερότητα μιας ομάδας έναντι κάποιας άλλης. Ο ρατσισμός (ή φυλετική υπεροχή) είναι ο επιπρόσθετος ισχυρισμός πως κάποιες φυλές είναι ανώτερες από κάποιες άλλες.
Ο όρος χρησιμοποιείται συχνότερα για να περιγράψει σύγχρονες και ιστορικές θεωρίες που χρησιμοποιούν την ανθρωπολογία (κυρίως τη βιολογική ανθρωπολογία), την ανθρωπομετρία, την κρανιομετρία και άλλες αρχές, για να κατασκευάσουν ανθρωπολογικά στερεότυπα τα οποία υποστηρίζουν την κατανομή των ανθρώπινων πληθυσμών σε διακριτές φυλές, με βάση την ανωτερότητα/κατωτερότητα. Τέτοιες θεωρίες αναπτύχθηκαν γύρω στο 1880 με 1930. Παρατηρείται, έτσι, ο επιστημονικός ρατσισμός να συναντάται συχνότερα κατά της Ιμπεριαλισμός (γύρω στα 1880–1914), στο δεύτερο μισό του 19ου αιώνα, και αποτέλεσαν το άρμα για τη δικαιολόγηση του Ευρωπαϊκού Ιμπεριαλισμού.
Μετά το τέλος του δεύτερου Παγκοσμίου Πολέμου (1939–'45) και του γεγονότος του Ολοκαυτώματος, ο επιστημονικός ρατσισμός στη θεωρία και πράξη αποδοκιμάστηκε έντονα, ειδικά στην αντιρατσιστική ανακοίνωση της UNESCO "Το φυλετικό Ζήτημα" (1950): "Το βιολογικό γεγονός της φυλής και ο μύθος της "φυλής" οφείλουν να διαχωριστούν. Για όλους τους πρακτικούς, κοινωνικούς σκοπούς, η έννοια της φυλής δεν είναι τόσο βιολογικό φαινόμενο παρά ένας κοινωνικός μύθος. Ο μύθος της 'φυλής' έχει δημιουργήσει τεράστιες ανθρωπιστικές και κοινωνικές πληγές. Τα τελευταία χρόνια, έχει αφαιρέσει ένα τεράστιο όγκο ανθρώπινων ζωών, έχοντας προκαλέσει ανείπωτα βάσανα." Εντούτοις, η δήλωση παραδέχεται το γεγονός ότι υπάρχουν διαφορετικές ανθρώπινες φυλές. Κατά το ύστερο κομμάτι του 20ου αιώνα, ο επιστημονικός ρατσισμός έχει επικριθεί ως αναχρονιστικός και ιστορικά χρησιμοποιούμενος για την υποστήριξη ρατσιστικών πεποιθήσεων, βασισμένος στο δόγμα της ύπαρξης και της σημασίας της φυλετικής ιεραρχίας κατώτερων και ανώτερων φυλών.
Ο όρος "επιστημονικός ρατσισμός" έχει υποτιμητική προδιάθεση και αντικατοπτρίζει σύγχρονες θεωρίες, όπως η Κωδωνωτή Καμπύλη (1994), η οποία διερεύνησε τις φυλετικές διαφορές στο IQ, συμπεραίνοντας πως η γενετική είναι εν μέρει ικανή να εξηγήσει τις διαφορές στο IQ μεταξύ των φυλών. Οι επικριτές υποστηρίζουν πως τέτοιες εργασίες είναι υποκινούμενες από ρατσιστικές εικασίες που δεν υποστηρίζονται από διαθέσιμα στοιχεία.
Ρίζες του επιστημονικού ρατσισμού
Κατά το 18ο αιώνα, ρασιαλιστικά γραπτά πρότειναν γεωγραφικά "επιστημονικές" διαφορές μεταξύ "των φυλών". Κατά κύριο λόγο, ερμηνείες της φυσικής ιστορίας, προερχόμενες από το 17ο και 18ο αιώνα, απέκλειαν την έννοια της εξελικτικής θεωρίας. Στο 17ο αιώνα, ο ιστορικός Ανρί ντε Μπουλενβιγιέ (1658-1722) διαίρεσε τη Γαλλία σε δύο φυλές: (i) Την αριστοκρατική "Γαλλική φυλή", καταγόμενη από τους γερμανικής προέλευσης Φράγκους κατακτητές, και (ii) τους γηγενείς Γαλλορωμαίους (το λαϊκό πληθυσμό). Η φραγκική αριστοκρατία κυριάρχησε επί των γηγενών Γαλατών λόγω του έμφυτου στους Φράγκους δικαιώματος του κατακτητή (προερχόμενο από την υποτιθέμενη ανωτερότητα των Φράγκων). Έχουμε δηλαδή το αντίθετο του μοντέρνου εθνικισμού.
Εκείνη την εποχή, o Μπουλενβιγιέ, πιστός στο "δικαίωμα της κατάκτησης", δεν εκλάμβανε τη "φυλή" ως κάτι το βιολογικά αμετάλλακτο, αλλά σαν μια σύγχρονη (φυλετική) πολιτιστική δομή. Ο ρασιαλιστικός του απολογισμός δεν ήταν εντελώς μυθικός. Παρά το γεγονός ότι "υποστήριζε" τις αγιογραφίες και τα έπη, όπως το Το Τραγούδι του Ρόλαντ (La Chanson de Roland, περίπου το 12ο αιώνα), αναζήτησε την επιστημονική εγκυρότητα με το να βασίσει τη ρασιαλιστική του διάκριση στην ιστορική ύπαρξη των γενετικά και γλωσσολογικά διακρινόμενων γερμανόφωνων και λατινόφωνων ανθρώπων της Γαλλίας. Ο θεωρητικός ρασιαλισμός του απείχε από τα βιολογικά στοιχεία επηρέαζαν τον επιστημονικό ρατσισμό του 19ου αιώνα (αναφορά σε Πολιτιστικό συσχετισμό).
Ένας από τους πρώτους επιστήμονες που μελέτησαν την ανθρώπινη φυλή ήταν ο Ρόμπερτ Μπόιλ, ένας φυσικός φιλόσοφος, χημικός, φυσικός, and εφευρέτης. Ο Μπόιλ πίστευε στην ενιαία προέλευση, που σημαίνει πως, όλες οι φυλές, ανεξαρτήτως διαφορετικότητας, προέρχονται από την ίδια πηγή, τον Αδάμ και την Εύα. Μελέτησε πραγματικές ιστορίες γονιών που γέννησαν αλμπίνους, ενώ πίστευε πως ο Αδάμ και η Εύα ήταν εξ ορισμού λευκοί και οι Καυκάσιοι μπορούσαν να γεννήσουν παιδιά διαφορετικού χρώματος. Οι απόψεις του περιγράφτηκαν ταυτοχρόνως "ενοχλητικές" και "διασκεδαστικές" και απορρίφθηκαν από την επιστημονική κοινότητα.
Κατά την περίοδο του Διαφωτισμού, οι απόψεις της ενιαίας προέλευσης και του "πολυγενισμού" έγιναν δημοφιλείς. Σε αντίθεση με τη θεωρία της ενιαίας προέλευσης, ο πολυγενισμός υποστήριζε πως κάθε ανθρώπινη φυλή έχει ξεχωριστή προέλευση.
Κάρολος Λινναίος
Ο Κάρολος Λινναίος (1707–1778), ο φυσικός, βοτανολόγος και ζωολόγος που εδραίωσε τις ταξινομικές βάσεις της διωνυμικής ονοματολογίας του φυτικού και ζωικού βασιλείου, υπήρξε πρωτοπόρος ερευνητής του καθορισμού της "ανθρώπινης φυλής". Στη Ζωολογία του Φυσικού Συστήματος (1767), παγίωσε 5 κατηγορίες ανθρώπινων φυλών : (i) την Αμερικανική, (ii) την Ασιατική, (iii) την Αφρικανική, (iv) την Ευρωπαϊκή, και(v) τους Γίγαντες της Παταγονίας, βασιζόμενος στη γεωγραφική προέλευση και το χρώμα του δέρματος. Κάθε φυλή είχε έμφυτα φυσιογνωμικά χαρακτηριστικά: οι Αμερικανοί ήταν ερυθρόδερμοι, με πεισματώδη χαρακτήρα, και οργίζονταν εύκολα, οι Αφρικανοί ήταν μελανόχρωμοι, χαλαροί, αμελείς, η Ασιατική φυλή ήταν κιτρινόχρωμη, αχόρταγη, και μπορούσε εύκολα κάποιος να αποσπάσει την προσοχή της, ενώ, σε αντίθεση με τους ανισόρροπους έγχρωμους ανθρώπους, οι Ευρωπαίοι ήταν λευκοί, ευγενικού χαρακτήρα, εφευρετικοί, και πολεμοχαρείς. Οι γίγαντες αποτελούσαν μια μυθολογική ανθρώπινη υποφυλή.
Ζωρζ Κυβιέ
Ο Κυβιέ πίστευε πως το καυκάσιο κρανίο ήταν και το πιο όμορφα σχηματισμένο. Διαιρώντας την ανθρωπότητα σε 3 φυλές κατέταξε καθεμιά από αυτές ανάλογα με την ομορφιά ή την ασχήμια του κρανίου και την ποιότητα των πολιτισμών τους. Σύμφωνα με τον ίδιο, ένα Ευρωπαίο, η λευκή φυλή βρισκόταν στην κορυφή, και η μελανή τελευταία.
Ο Κυβιέ έγραψε για τους καυκάσιους:
Σχετικά με τη μαύρη φυλή, έγραψε:
Μπλούμενμπαχ και Μπυφό
Ο Γιόχαν Μπλούμενμπαχ από τη Γερμανία και Ζόρζ Μπυφό από τη Γαλλία ήταν ακόλουθοι της ενιαίας προέλευσης. Επίσης, πίστευαν στην "εκφυλιστική θεωρία" της φυλετική προέλευσης. Και οι δύο είπαν πως ο Αδάμ και η Εύα ήταν καυκάσιοι και πως οι άλλες φυλές προήλθαν από τον εκφυλισμό λόγω περιβαλλοντικών παραγόντων, όπως ο ήλιος και η κακή διατροφή. Πίστευαν πως αυτός ο εκφυλισμός θα μπορούσε να αντιστραφεί εφόσον λαμβάνονταν ο κατάλληλος περιβαλλοντικός έλεγχος και με αυτό τον τρόπο όλες οι παρούσες φυλές θα μπορούσαν να επανέλθουν στην πρότυπη καυκάσια μορφή τους.
Πίστευαν ότι η μελανή απόχρωση προήλθε λόγω της ζέστης του τροπικού ήλιου. Συμπέραναν δε πως ο κρύος αέρας προκάλεσε το καστανόξανθο χρώμα των Εσκιμώων. Πίστευαν πως οι Κινέζοι ήταν σχετικά καθαρού δέρματος συγκρινόμενοι με άλλες ασιατικές φυλές γιατί ζούσαν κυρίως σε πόλεις, οπότε προστατεύονταν από περιβαλλοντικούς παράγοντες. Ο Μπυφό είπε πως το φαγητό και ο τρόπος ζωής ήταν ικανά να εκφυλίσουν και να διαφοροποιήσουν τον άνθρωπο από το καυκάσιο πρότυπό του.
Σύμφωνα με το Μπλούμενμπαχ, υπαρχουν 5 φυλές, οι οποίες ανήκουν σ' ένα συγκεκριμένο είδος: η καυκάσια, η Μογγολικη, η Αιθιοπιακή, η Αμερικανική, και η φυλή των Μαλάι (Malay). Είπε:
"Εχω δώσει την πρώτη θέση στην καυκάσια φυλή γιατί αυτή η ράτσα παρουσιάζεται ως η ομορφότερη από όλες."
Ακόμη, ο Μπιφό πίστευε πως η ανθρωπότητα αριθμούσε μόνο 6000 έτη ζωής (από την εποχή του Αδάμ). Πολλοί, ωστόσο, επιστημονικοί ρασιαλιστές πίστευαν πως το διάστημα του Μπυφό ήταν πολύ μικρό, για να διαφέρουν τόσο πολύ οι φυλές μεταξύ τους. Πιστεύοντας στην ενιαία προέλευση, ο Μπυφό πίστευε πως το χρώμα του δέρματος μπορεί να αλλάξει κατά τη διάρκεια της ζωής ενός ανθρώπου.
Τζον Χάντερ
Ο Τζον Χάντερ (1728–1793), Σκωτσέζος χειρουργός της εποχής, δήλωσε πως η νεγροειδής φυλή γεννιόταν λευκή. Πίστευε πως, με τον καιρό, λόγω του ήλιου, οι άνθρωποι σκούραιναν ή και μαύριζαν. Έλεγε επίσης πως οι φουσκάλες και τα καψίματα πιθανότατα θα άλλαζαν ένα νέγρο σε λευκό, πράγμα το οποίο τον έκανε να πιστεύει πως οι πρόγονοί τους ήσαν λευκοί.
Κριστόφ Μάινερς
Ο Κριστόφ Μάινερς (1747–1810) ήταν Γερμανός φιλόσοφος, ιστορικός και υποστηρικτής του πολυγενισμού. Ήταν ένας από τους πρώτους επιστημονικούς ρασιαλιστές. Ο Μάινερς μελέτησε τα φυσικά, νοητικά και ηθολογικά χαρακτηριστικά της κάθε φυλής και κατασκεύασε μια διαφυλετική ιεραρχία βασισμένοι στα ευρήματα των μελετών του. Χώρισε την ανθρωπότητα σε 2 κατηγορίες, την "όμορφηλευκή φυλή" και την "άσχημη μαύρη". Στο βιβλίο του Η Σκιαγράφηση της Ανθρώπινης Ιστορίας, είπε πως το κύριο χαρακτηριστικό μιας φυλής είναι είτε η ομορφιά είτε η ασχήμια της. Πίστευε πως μόνο η λευκή φυλή (εξαιρουμένων των Σλάβων) ηταν όμορφη. Θεωρούσε κατώτερες τις "άσχημες" φυλές, ανήθικες και ζωώδεις. Έλεγε πως οι σκούροι, άσχημοι άνθρωποι ξεχώριζαν απ' τους λευκούς όμορφους ανθρώπους λόγω της "λυπηρής" έλλειψης αρετής και τα "τρομερά ελαττώματά" τους.
Δείτε επίσης
Κατηγορία:Ευγονική
Αργύρωψ
Οι αργύρωπες ζουν στα παράλια νερά του Ινδικού Ωκεανού και από τον Ειρηνικό Ωκεανό συναντώνται μόνο κοντά στην Αυστραλία.
Σήμερα αναγνωρίζονται γενικώς τα εξής επτά είδη αργύρωπα (αναφέρονται με τα ονόματα των επιστημόνων που τα περιέγραψαν πρώτοι):
Παραπομπές
Αργυρωψ
Ο Ορφέας στον Άδη
Το έργο είναι μια σάτιρα του αρχαίου μύθου του Ορφέα και της Ευρυδίκης. Σε αυτή την εκδοχή ο Ορφέας δεν είναι γιος του Απόλλωνα αλλά δάσκαλος βιολιού. Δε βλέπει την ώρα να απαλλαγεί από τη γυναίκα του Ευρυδίκη, γι' αυτό χαίρεται όταν ο θεός του Κάτω Κόσμου, Πλούτωνας, την απαγάγει. Ο Ορφέας πρέπει να εκφοβιστεί από την κοινή γνώμη για να προσπαθήσει να σώσει την Ευρυδίκη. Η κατακριτέα συμπεριφορά των θεών του Ολύμπου στο έργο θεωρήθηκε ευρέως ως μια σάτιρα που διακωμωδούσε κρυφά την αυλή και την κυβέρνηση του Ναπολέοντα Γ', αυτοκράτορα της Γαλλίας. Ορισμένοι κριτικοί εξέφρασαν την οργή τους για την ασέβεια των λιμπρετιστών στην κλασική μυθολογία και θεώρησαν το έργο ως μια παρωδία της όπερας του Γκλουκ Ορφέας και Ευρυδίκη. Άλλοι επαίνεσαν το έργο.
Ο Ορφέας στον Άδη ήταν η πρώτη μεγάλου μήκους όπερα του Όφφενμπαχ. Η αρχική παραγωγή του 1858 έγινε εισπρακτική επιτυχία και ξεκίνησε την επόμενη χρονιά, σώζοντας τον συνθέτη και την θεατρική εταιρεία του από οικονομικές δυσκολίες αλλά και η αναβίωση του 1874 έσπασε ρεκόρ στα ταμεία. Το έργο ανέβαινε συχνά στη Γαλλία και διεθνώς κατά τη διάρκεια της ζωής του συνθέτη και κατά τη διάρκεια του 20ού αιώνα. Είναι ένα από τα πιο πολυπαιγμένα έργα του και συνεχίζει να αναβιώνει τον 21ο αιώνα.
Την τελευταία δεκαετία του 19ου αιώνα τα καμπαρέ του Παρισιού, Μουλέν Ρουζ και Φολί-Μπερζέρ υιοθέτησαν τη μουσική του περίφημου "Γκαλόπ της κόλασης" από την κορυφαία σκηνή του έργου για να συνοδεύσουν το καν-καν, και έκτοτε αυτή η μελωδία συνδέεται ευρέως με τον χορό.
Ιστορικό και πρώτες παραγωγές
αριστερά|μικρογραφία|283x283εσ|Ο Όφφενμπαχ το 1860 Μεταξύ 1855 και 1858, ο Όφφενμπαχ παρουσίασε περισσότερες από δύο δωδεκάδες μονόπρακτες οπερέτες. Οι νόμοι για την αδειοδότηση θεάτρου τού επέτρεπαν τότε μόνο τέσσερις τραγουδιστές σε οποιοδήποτε έργο, και με τόσο μικρά καστ, που ήταν αδύνατον να γραφτούν έργα μεγάλου μήκους. Το 1858 οι περιορισμοί αδειοδότησης χαλάρωσαν αρκετά ώστε ο Όφφενμπαχ ήταν ελεύθερος να προχωρήσει σε ένα έργο δύο πράξεων που είχε στο μυαλό του εδώ και αρκετό καιρό. Δύο χρόνια νωρίτερα είχε πει στον φίλο του και συγγραφέα Έκτωρ Κρεμιό ότι όταν ήταν μουσικός διευθυντής της Κομεντί Φρανσαίζ στις αρχές της δεκαετίας του 1850, ορκίστηκε εκδίκηση για την πλήξη που υπέφερε από τις στάσεις των μυθικών ηρώων και θεών στα έργα που παρουσιάζονταν εκεί. Ο Κρεμιό και ο Λυντοβίκ Αλεβύ σκιαγράφησαν ένα λιμπρέτο για εκείνον, που σατίριζε τέτοιους χαρακτήρες. Οι περισσότεροι από τους ρόλους γράφτηκαν έχοντας κατά νου τα δημοφιλή μέλη της θεατρικής εταιρείας, συμπεριλαμβανομένων των ηθοποιών Désiré, Léonce, Lise Tautin και Henri Tayau.
Η πρώτη παράσταση έλαβε χώρα στο Salle Choiseul στις 21 Οκτωβρίου 1858. Στην αρχή το έργο πήγε αρκετά καλά στα γαλλικά ταμεία, αλλά δεν ήταν η τεράστια επιτυχία που ήλπιζε ο Όφφενμπαχ. Επέμεινε σε πολυτελείς σκηνές για τα έργα του: τα έξοδα ήταν ικανά να ξεπεράσουν τις εισπράξεις και χρειαζόταν έναν σημαντικό χρηματοδότη. Το θέμα έλαβε μια ακούσια ώθηση από τον κριτικό Ζυλ Ζανέν της εφημερίδας Journal des débat, ο οποίος είχε εγκωμιάσει προηγούμενες παραγωγές στο Bouffes-Parisiens, αλλά προκλήθηκε σε σφοδρή αγανάκτηση για αυτό που υποστήριζε ότι ήταν μια βλάσφημη, άσεμνη κατακραυγή – «βέβηλος της ιερής και ένδοξης αρχαιότητας». Η επίθεσή του αλλά και οι ασεβείς δημόσιες αντιδράσεις από τους Κρεμιό και Όφφενμπαχ, έγιναν πρωτοσέλιδο και προκάλεσαν τεράστιο ενδιαφέρον για το έργο στο παριζιάνικο κοινό, που συνέρρευσε για να το δει. Στη μελέτη του 1980 για τον Όφφενμπαχ, ο βορειοϊρλανδός μουσικός Αλεξάντερ Φάρις γράφει: «Ο Ορφέας έγινε όχι μόνο θρίαμβος, αλλά και λατρεία». Ο Άλμπερτ Λασάλ, στην ιστορία του Bouffes-Parisiens (1860), έγραψε ότι το έργο τελείωσε τον Ιούνιο του 1859 – αν και εξακολουθούσε να παίζει με τεράστια επιτυχία – «γιατί οι ηθοποιοί, που δεν μπορούσαν να κουράσουν το κοινό, ήταν οι ίδιοι εξαντλημένοι».
Το 1874 ο Όφφενμπαχ επέκτεινε σημαντικά το έργο, διπλασιάζοντας το μήκος της παρτιτούρας και μετατρέποντας την οικεία αυτή opéra bouffon του 1858 σε μια οpéra féerie με σημαντικές ακολουθίες μπαλέτου. Αυτή η εκδοχή παρουσιάστηκε στο Théâtre de la Gaîté στις 7 Φεβρουαρίου 1874, και συνέχισε για 290 παραστάσεις αφού έσπασε ρεκόρ εισιτηρίων στο θέατρο. Κατά τη διάρκεια της αναθεωρημένης εκδοχής, ο Όφφενμπαχ την επέκτεινε ακόμη περισσότερο, προσθέτοντας μπαλέτα που απεικονίζουν το βασίλειο του Ποσειδώνα στην Πράξη Γ΄ και ανεβάζοντας τον συνολικό αριθμό των σκηνών στις τέσσερις πράξεις σε είκοσι δύο.
Διανομή
Κατηγορία:Όπερες στη γαλλική γλώσσα
Γ΄ κατηγορία ποδοσφαίρου ανδρών Κύπρου 2013-14
Η Γ΄ κατηγορία ποδοσφαίρου ανδρών Κύπρου 2013-14 ήταν η 43η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η Ελπίδα Ξυλοφάγου για 2η φορά στην ιστορία της.
Σύστημα διεξαγωγής
Στο πρωτάθλημα της Γ΄ κατηγορίας 2013-14 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Β΄ κατηγορίας 2014-15 (Β2 όμιλο). Ωστόσο, επειδή την περίοδο 2014-15 η Β΄ κατηγορία επανήλθε στην ενιαία μορφή της, οι δύο ομάδες συμμετείχαν στη Β΄ κατηγορία 2014-15. Οι τελευταίες 4 ομάδες θα διαβαθμίζονταν στη Δ΄ κατηγορία 2014-15. Ωστόσο, μετά το τέλος του πρωταθλήματος κενώθηκε μια θέση στο νέο πρωτάθλημα λόγω της αποχώρησης του Ονήσιλου Σωτήρας και έτσι η 11η ομάδα παρέμεινε στη Γ΄ κατηγορία.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2012-13
Ομάδες που προήχθησαν στην Β΄ κατηγορία 2013-14
Ομάδες που διαβαθμίστηκαν στην Δ΄ κατηγορία 2013-14:
Ομάδες που προήχθησαν από την Δ΄ κατηγορία 2012-13:
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
1Σύμφωνα με την προκήρυξη του πρωταθλήματος, οι δύο ομάδες που προβιβάστηκαν στη Β΄ κατηγορία θα συμμετείχαν στο Β2 όμιλο, όπως ίσχυε την περίοδο 2013-14 στη Β΄ κατηγορία. Ωστόσο, την περίοδο 2014-15 η Β΄ κατηγορία επέστρεψε στην προηγούμενη ενιαία μορφή της και έτσι οι δύο όμιλοι καταργήθηκαν, με τις Ελπίδα και ΕΝΑΔ να συμμετέχουν στην ενιαία Β΄ κατηγορία.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πηγή: Αποτελέσματα
Δείτε επίσης
Κατηγορία:Γ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2013-2014
Ούστσε (Ομπρένοβατς)
thumb|right|Τοποθεσία του Δήμου του [[Ομπρένοβατς εντός της Πόλεως του Βελιγραδίου.]]
Το Ούστσε είναι επισήμως καταταγμένο μεταξύ των χωριών της Σερβίας.
Εξωτερικοί Σύνδεσμοι
Κατηγορία:Οικισμοί του Ομπρένοβατς
Φασματοσκοπία ακτίνων γάμμα
Φασματοσκοπία ακτίνων γ είναι η ποσοτική μελέτη των ενεργειακών φασμάτων πηγών ακτίνων γ.
Οι περισσότερες ραδιενεργές πηγές παράγουν ακτίνες γ διαφορετικών ενεργειών και εντάσεων. Όταν αυτές οι ακτίνες συλλεγούν και αναλυθούν από κάποιο σύστημα φασματοσκοπίας ακτίνων γ, μπορεί να δημιουργηθεί ένα φάσμα.
Συνήθως γίνεται λεπτομερής ανάλυση του φάσματος για να προσδιοριστεί η ταυτότητα και η ποσότητα των εκπομπών που βρίσκονται στην πηγή. Το φάσμα των ακτίνων γ είναι χαρακτηριστικό των νουκλιδίων που εκπέμπουν την ακτινοβολία, ακριβώς όπως στην οπτική φασματοσκοπία, όπου το οπτικό φάσμα είναι χαρακτηριστικό των ατόμων και μορίων που περιέχονται στο δείγμα.
Χαρακτηριστικά ακτίνων γ
Οι ραδιενεργοί πυρήνες (ραδιονουκλίδια) συνήθως εκπέμπουν ακτίνες γ μεταξύ μερικών keV και ~10 MeV, που αντιστοιχεί στις συνηθισμένες ενέργειες πυρήνων με αρκετά μεγάλη ημιζωή. Τέτοιες πηγές συνήθως παράγουν γραμμικά φάσματα ακτίνων γ (δηλαδή πολλά φωτόνια εκπέμπονται σε διακριτές ενέργειες), ενώ πολύ υψηλότερες ενέργειες (άνω του 1 TeV) μπορούν να ανιχνευτούν στα συνεχή φάσματα που παρατηρούνται στην αστροφυσική και την φυσική στοιχειωδών σωματιδίων. Το όριο μεταξύ ακτίνων γ και ακτίνων Χ είναι σχετικά ασαφές, μια και οι ακτίνες Χ συνήθως αναφέρονται σε υψηλής ενέργειας Η/Μ ακτινοβολία ατόμων, η οποία μπορεί να ξεπερνάει και τα 100 keV, ενώ χαμηλότερες ενέργειες που εκπέμπονται από πυρήνες (μερικές φορές μικρότερες των 20 keV) ονομάζονται ακτίνες γ.
Μέρη συστήματος και αρχές λειτουργίας
Ο εξοπλισμός που χρησιμοποιείται στην γ-φασματοσκοπία περιλαμβάνει ενεργειακά-ευαίσθητο ανιχνευτή, ηλεκτρονικά για την συλλογή και επεξεργασία του σήματος από τον ανιχνευτή, όπως αναλυτή παλμών (π.χ. αναλυτή πολλών καναλιών), και τους σχετικούς ενισχυτές και συσκευές παραγωγής, εμφάνισης, και αποθήκευσης του φάσματος. Μπορούν να συμπεριληφθούν και άλλα μέρη, όπως μετρητές ρυθμού και σταθεροποιητές θέσης κορυφής.
Οι πιο κοινοί ανιχνευτές περιλαμβάνουν σπινθηριστές ιωδιούχου νατρίου (NaI) και υψηλής καθαρότητας ανιχνευτές γερμανίου.
Η τάση του παλμού που παράγεται σε έναν ανιχνευτή (ή από τον φωτοπολλαπλασιαστή σε ανιχνευτές σπινθηριστών) διαμορφώνεται από τον αναλυτή πολλών καναλιών (MCA). Ο MCA λαμβάνει το πολύ μικρό σήμα τάσης που παράγει ο ανιχνευτής και το διαμορφώνει σε γκαουσιανή ή τραπεζοειδή μορφή, και μετατρέπει το σήμα αυτό σε ψηφιακό. Σε μερικά συστήματα, η μετατροπή από αναλογικό σε ψηφιακό γίνεται πριν την αναδιαμόρφωση του παλμού. Ο μετατροπέας αναλογικού σε ψηφιακό (ADC) επίσης ταξινομεί τους παλμούς ανάλογα με το ύψος τους. Οι ADC έχουν συγκεκριμένο αριθμό από "bins" στα οποία μπορούν να ταξινομηθούν αυτοί οι παλμοί. Αυτά τα bins αντιπροσωπεύουν τα κανάλια του φάσματος. Ο αριθμός των καναλιών μπορεί να αλλάξει στα περισσότερα σύγχρονα συστήματα γ-φασματοσκοπίας με την τροποποίηση του λογισμικού ή του hardware. Το πλήθος των καναλιών είναι συνήθως δύναμη του 2 (συνήθεις τιμές είναι 512, 1024, 2048, 4096, 8192, ή 16384 κανάλια). Η επιλογή του πλήθους των καναλιών εξαρτάται από την ανάλυση του συστήματος και την ενέργεια που μελετάται.
Η έξοδος του MCA οδηγείται σε υπολογιστή, ο οποίος αποθηκεύει, εμφανίζει και αναλύει τα δεδομένα. Υπάρχει ποικιλία στα πακέτα λογισμικού που είναι διαθέσιμα από αρκετούς κατασκευαστές, και γενικά περιλαμβάνουν εργαλεία ανάλυσης φάσματος όπως βαθμονόμηση ενέργειας, υπολογισμός περιοχής φωτοκορυφής και συνολικής περιοχής, και υπολογισμός ανάλυσης.
Απόδοση ανιχνευτή
Το είδος του συστήματος φασματοσκοπίας επιλέγεται με βάση τα εκάστοτε απαραίτητα χαρακτηριστικά. Δύο από τα σημαντικότερα χαρακτηριστικά είναι η ανάλυση και η απόδοση του ανιχνευτή.
Ανάλυση ανιχνευτή
Οι ακτίνες-γ που ανιχνεύονται με φασματοσκοπικά συστήματα παράγουν φωτοκορυφές στο φάσμα. Αυτές οι κορυφές αποκαλούνται και γραμμές σε αναλογία με την οπτική φασματοσκοπία. Το πλάτος των φωτοκορυφών καθορίζει την ανάλυση του ανιχνευτή, ένα πολύ σημαντικό χαρακτηριστικό του των ανιχνευτών γ-φασματοσκοπίας, και η υψηλή ανάλυση επιτρέπει στον φασματοσκόπο τον διαχωρισμό 2 γ-γραμμών που βρίσκονται κοντά η μία στην άλλη. Άλλα φασματοσκοπικά συστήματα σχεδιάζονται και ρυθμίζονται να παράγουν συμμετρικές φωτοκορυφές της καλύτερης δυνατής ανάλυσης. Το σχήμα της φωτοκορυφής συνήθως είναι γκαουσιανή κατανομή. Στα περισσότερα φάσματα η οριζόντια θέση της φωτοκορυφής καθορίζεται από την ενέργεια της ακτίνας-γ, και η επιφάνεια της φωτοκορυφής καθορίζεται από την ένταση της δέσμης των ακτίνων γ και την απόδοση του ανιχνευτή.
Ο πιο κοινός τρόπος έκφρασης της ανάλυσης είναι πλήρες πλάτος στο μισό μέγιστο (full width at half maximum, FWHM), δηλαδή το πλάτος της φωτοκορυφής στο μισό του μέγιστου ύψους της. Οι τιμές ανάλυσης δίνονται μαζί με την συγκεκριμένη ενέργεια των γ. Η ανάλυση μπορεί να εκφραστεί είτε με απόλυτους είτε με σχετικούς όρους. Για παράδειγμα, ένας ανιχνευτής ιωδιούχου νατρίου μπορεί να έχει FWHM 9,15 keV στα 122 keV, και FWHM 82,75 keV στα 662 keV. Αυτές οι τιμές εκφράζονται σε απόλυτους όρους. Για να εκφραστεί σε σχετικούς όρους, η FWHM σε eV ή MeV διαιρείται με την ενέργεια των ακτίνων γ και πολλαπλασιάζεται με 100. Χρησιμοποιώντας το προηγούμενο παράδειγμα, η ανάλυση του ανιχνευτή είναι 7,5% στα 122 keV, και 12,5% στα 662 keV. Ένας ανιχνευτής γερμανίου μπορεί να δώσει ανάλυση 560 eV στα 122 keV, δηλαδή 0,46% στα 122 keV.
Απόδοση ανιχνευτή
Η απόδοση, όπως και η ανάλυση, μπορεί να εκφραστεί σε απόλυτους ή σχετικούς όρους. Χρησιμοποιούνται οι ίδιες μονάδες (π.χ.. ποσοστά). Επομένως ο φασματοσκόπος πρέπει να καθορίσει προσεκτικά ποιο είδος απόδοσης δίνεται για τον ανιχνευτή. Απόλυτες τιμές απόδοσης εκφράζουν την πιθανότητα ένα φωτόνιο γ συγκεκριμένης ενέργειας που διέρχεται από τον ανιχνευτή να αλληλεπιδράσει και να ανιχνευτεί. Τιμές σχετικής απόδοσης συνήθως δίνονται για ανιχνευτές γερμανίου, και συγκρίνουν την απόδοση του ανιχνευτή στα 1332keV με την απόδοση ανιχνευτή NaI διαστάσεων 3 ίντσες × 3 ίντσες (δηλαδή, 1,2×10 −3 cps/Bq στα 25 cm). Τιμές σχετικής απόδοσης μεγαλύτερες του 1% συναντώνται επομένως σε πολύ μεγάλους ανιχνευτές γερμανίου.
Η ενέργεια των ακτίνων γ που ανιχνεύεται είναι ένας σημαντικός παράγοντας στην απόδοση του ανιχνευτή. Καμπύλη απόδοσης μπορεί να προκύψει κάνοντας γραφική παράσταση της απόδοσης για διάφορες ενέργειες. Αυτή η καμπύλη τότε μπορεί να καθορίσει την απόδοση του ανιχνευτή για ενέργειες διαφορετικές από αυτές που χρησιμοποιήθηκαν για την δημιουργία της καμπύλης. Οι ανιχνευτές γερμανίου υψηλής καθαρότητας συνήθως έχουν υψηλότερη ευαισθησία.
Ανιχνευτές σπινθηρισμών
Οι ανιχνευτές σπινθηρισμών χρησιμοποιούν κρύσταλλους που εκπέμπουν φως όταν μια ακτίνα γ αλληλεπιδράσει με τα άτομα του κρυστάλλου. Η ένταση του φωτός που παράγεται είναι ανάλογη της ενέργειας που αποτίθεται στον κρύσταλλο από το φωτόνιο γ. Ο μηχανισμός είναι παρόμοιος με αυτόν στα δοσίμετρα θερμοφωταύγειας. Οι ανιχνευτές ενώνονται με φωτοπολλαπλασιαστή που μετατρέπει το φως σε ηλεκτρόνια και στην συνέχεια ενισχύει το ηλεκτρικό αυτό σήμα των ηλεκτρονίων. Κοινοί σπινθηριστές είναι οι ιωδιούχου νατρίου με προσμίξεις θαλίου (NaI(Tl)) και οι γερμανίου-βισμουθίου (BGO). Επειδή οι φωτοπολλαπλασιαστές είναι ευαίσθητοι και στο φως του περιβάλλοντος, οι ανιχνευτές περιβάλλονται από αδιαφανές κάλυμμα.
Ανιχνευτές NaI
Ο σπινθηριστής NaI(Tl) έχει δύο βασικά πλεονεκτήματα: Επίσης είναι βολικός στην χρήση, κάνοντάς τον δημοφιλή για εφαρμογές όπως προσδιορισμός αγνώστων υλικών από αστυνομικές αρχές.
Ένα παράδειγμα φάσματος που λήφθηκε με σπινθηριστή NaI είναι το φάσμα του καισίου-137 (βλέπε σχήμα 1). Το εκπέμπει μόνο μία γραμμή γ, στα 662keV. Η γραμμή των 662keV που παρατηρείται είναι στην πραγματικότητα γραμμή του, το προϊόν διάσπασης του.
Το φάσμα του σχήματος 1 μετρήθηκε με την χρήση σπινθηριστή NaI, φωτοπολλαπλασιαστή, ενισχυτή και αναλυτή πολλών καναλιών (MCA). Το σχήμα δείχνει το πλήθος των γεγονότων (για την διάρκεια μέτρησης) συναρτήσει των καναλιών. Στο φάσμα υπάρχουν οι εξής φωτοκορυφές (από αριστερά προς δεξιά):
Η κατανομή Compton είναι συνεχής και βρίσκεται στο κανάλι 150 του σχήματος 1. Η κατανομή εμφανίζεται λόγω σκέδασης Compton των αρχικών φωτονίων γ μέσα στον κρύσταλλο: Ανάλογα με την γωνία σκέδασης, τα ηλεκτρόνια Compton έχουν διαφορετικές ενέργειες και επομένως παράγουν διαφορετικούς παλμούς που αντιστοιχούν σε διαφορετικά κανάλια.
Το γ-φάσμα του σχήματος 2 οφείλεται στο ισότοπο του κοβαλτίου, με δύο ακτίνες γ των 1,17 MeV και 1,33 MeV αντίστοιχα. Οι δύο ακτίνες γ διακρίνονται εύκολα. Η κορυφή αριστερά του καναλιού 200 πιθανότατα οφείλονται σε ισχυρή πηγή υποβάθρου που δεν αφαιρέθηκε. Η κορυφή οπισθοσκέδασης φαίνεται στο κανάλι 150, παρόμοια με το σχήμα 1.
Τα συστήματα NaI, όπως και όλα τα συστήματα σπινθηρισμών, είναι ευαίσθητα στις αλλαγές θερμοκρασίας. Αλλαγές στην θερμοκρασία λειτουργίας που οφείλονται στην θερμοκρασία του περιβάλλοντος μετατοπίζουν το φάσμα στον οριζόντιο άξονα. Οι φωτοκορυφές μπορούν να μετακινηθούν δεκάδες κανάλια ή και περισσότερα. Τέτοιες αλλαγές μπορούν να αποτραπούν με την χρήση σταθεροποιητών φάσματος.
Λόγω της μικρής ανάλυσης των ανιχνευτών NaI, είναι ακατάλληλοι για την ταυτοποίηση πολύπλοκων μιγμάτων υλικών που παράγουν ακτίνες γ.
Ανιχνευτές ημιαγωγών
Οι ανιχνευτές ημιαγωγών, γνωστοί και ως ανιχνευτές στερεάς κατάστασης, είναι ριζικά διαφορετικοί από τους ανιχνευτές σπινθηρισμών: Βασίζονται στην ανίχνευση φορέων φορτίου (οπές και ηλεκτρόνια) που παράγονται στους ημιαγωγούς από την ενέργεια που αποθέτουν τα φωτόνια γ.
Στους ανιχνευτές ημιαγωγών, εφαρμόζεται ηλεκτρικό πεδίο στον όγκο του ανιχνευτή. Ένα ηλεκτρόνιο του ημιαγωγού στην ζώνη σθένους μεταπίπτει στην ζώνη αγωγιμότητας όταν λάβει αρκετή ενέργεια από την αλληλεπίδραση με τα φωτόνια γ. Τα ηλεκτρόνια στην ζώνη αγωγιμότητας αντιδρούν στο ηλεκτρικό πεδίο του ανιχνευτή και μετακινούνται προς την θετική επαφή. Το κενό που δημιουργείται από το κινούμενο ηλεκτρόνιο ονομάζεται "οπή", και γεμίζει από κοντινό ηλεκτρόνιο. Αυτή η ολίσθηση των οπών πρακτικά μετακινεί το θετικό φορτίο στην αρνητική επαφή. Η άφιξη του ηλεκτρονίου στην θετική επαφή και της οπής στην αρνητική παράγουν ηλεκτρικό σήμα το οποίο οδηγείται στον προενισχυτή, στον MCA, και συνεχίζει διαμέσουν του συστήματος για να αναλυθεί. Η μετακίνηση ηλεκτρονίων και οπών σε ανιχνευτή στερεάς κατάστασης είναι παρόμοια με την μετακίνηση ιόντων σε ευαίσθητο όγκο ανιχνευτή αερίου, όπως οι θάλαμοι ιονισμού.
Οι συνήθεις ανιχνευτές ημιαγωγών περιλαμβάνουν τους ανιχνευτές γερμανίου, τελλουριούχου καδμίου, και τελλουριούχου καδμίου-ψευδαργύρου.
Οι ανιχνευτές γερμανίου προσφέρουν σημαντική βελτίωση στην ανάλυση σε σχέση με το NaI, και παράγουν την υψηλότερη δυνατή ανάλυση σήμερα. Κρυογονικές συνθήκες είναι απαραίτητες για την λειτουργία ανιχνευτών γερμανίου.
Βαθμονόμηση και ακτινοβολία υπόβαθρου
Αν ένα γ-φασματόμετρο χρησιμοποιηθεί για την ταυτοποίηση δείγματος άγνωστης σύστασης, η κλίμακα της ενέργειάς του πρέπει πρώτα να βαθμονομηθεί. Η βαθμονόμηση πραγματοποιείται με την χρήση φωτοκορυφών γνωστής πηγής όπως 137Cs ή 60Co. Λόγω του ότι ο αριθμός του καναλιού προσεγγιστικά μπορεί να θεωρηθεί ανάλογος της ενέργειας, η κλίμακα καναλιού μπορεί να μετατραπεί σε κλίμακα ενέργειας. Αν το μέγεθος του κρυστάλλου του ανιχνευτή είναι γνωστό τότε μπορεί να γίνει και βαθμονόμηση της έντασης, ώστε όχι μόνο οι ενέργειες αλλά και οι εντάσεις άγνωστης πηγής (ή η ποσότητα συγκεκριμένου ισοτόπου στην πηγή) μπορεί να καθοριστεί.
Επειδή ραδιενέργεια υπάρχει παντού, το φάσμα πρέπει να αναλυθεί όταν δεν υπάρχει πηγή κοντά. Η ακτινοβολία υποβάθρου τότε υπολογίζεται, και αφαιρείται από τις κανονικές μετρήσεις. Απορροφητές μολύβδου μπορούν να τοποθετηθούν γύρω από το σύστημα μέτρησης για να μειώσουν την ακτινοβολία υποβάθρου.
Φασματοσκοπία με κάρτα ήχου
Λόγω των ακριβών οργάνων της γ-φασματοσκοπίας, ένα διαφορετικό σύστημα αναπτύχτηκε το οποίο επιτρέπει και σε ερασιτέχνες να πετύχουν τέτοιου είδους μετρήσεις. Ο ανιχνευτής παράγει παλμούς που οδηγούνται στην κάρτα ήχου ηλεκτρονικού υπολογιστή, η οποία τα μετατρέπει σε ψηφιακό σήμα (με την προϋπόθεση ο ρυθμός γεγονότων να είναι αρκετά χαμηλός ώστε οι παλμοί να μην είναι υπερβολικά συνωστισμένοι). Μετά την μετατροπή ADC οι παλμοί ταξινομούνται από λογισμικό MCA το οποίο τρέχει στον υπολογιστή, και παριστά γραφικά ή αναλύει το σήμα. Πολλά λογισμικά είναι διαθέσιμα και είναι χρήσιμα στην έγκαιρη ειδοποίηση κατά τον έλεγχο τροφίμων για ραδιενεργό μόλυνση.
Εξωτερικοί σύνδεσμοι
Κατηγορία:Φασματοσκοπία Κατηγορία:Ραδιενέργεια
1-προπανοθειόλη
Η προπανοθειόλη-1 ή προπυλομερκαπτάνη ή 2-υδροθειοπροπάνιο ή θειαβουτάνιο-1 είναι η οργανική χημική ένωση με σύντομο συντακτικός τύπο CH3CH2CH2SH. Το μόριό της αποτελείται από μια προπυλομάδα (CH3CH2CH2-) και μια υδροθειομάδα (-SH). Πρόκειται για το θειούχο ανάλογο της προπανόλης-1. Η παρουσία, ωστόσο, του ατόμου του θείου, αντί αυτού του οξυγόνου, διαφοροποιεί πολλές ιδιότητες, με πιο άμεσα αντιληπτή, αυτήν της δυσάρεστης οσμής σάποιου λάχανου της προπανοθειόλης-1. Επίσης, η προπανοθειόλη-1 είναι πολύ πτητικότερη από την προπανόλη-1 (παρόλο που έχει μεγαλύτερη μοριακή μάζα), γιατί στην πρώτη εξαφανίζεται το αποτέλεσμα του δεσμού υδρογόνου που υπάρχει στη δεύτερη. Η προπανοθειόλη-1 είναι τοξική, με LC50 14.600 ppm. Η προπανοθειόλη-1 έχει μια πολύ δυσάρεστη και έντονη οσμή που οι άνθρωποι μπορούν να ανιχνεύουν ατμούς της σε πολύ μικρές συγκεντρώσεις, ως και 0,75 ppb. Με βάση το χημικό τύπο της, C3H8S, έχει δύο (2) ισομερή θέσης:
Από προπυλαλογονίδιο
Με επίδραση όξινου θειούχου καλίου (KHS) σε προπυλαλογονίδιο (CH3CH2CH2X) παράγεται προπανοθειόλη-1 :
Από προπανόλη-1
Με επίδραση υδροθείου (H2S) σε προπανόλη-1 (CH3CH2CH2OH), παρουσία διοξειδίου του θορίου (ThO2), παράγεται προπανοθειόλη-1 :
Προπανοθειολικά-1 άλατα
1. Η προπανοθειόλη-1 συμπεριφέρεται ως ασθενές οξύ, οπότε σχηματίζει προπανοθειολικά-1 άλατα (ή «προπυλομερκαπτίδια») με βάσεις, όπως το υδροξείδιο του νατρίου (NaOH) :
2. Επίσης και με ορισμένα οξείδια, όπως το οξείδιο του υδραργύρου (HgO) :
Θειοκετάλες
Με επίδραση καρβονυλικών ενώσεων παράγονται θειοκετάλες :
Διπροπυλοδιθειαιθέρας
Με επίδραση χλωριούχου χαλκού (CuCl2) παράγεται διπροπυλοδιθειαιθέρας :
Προπανοσουλφονικό οξύ-1
Με οξείδωση προπανοθειόλης-1 παράγεται προπανοσουλφονικό οξύ-1 (CH3CH2CH2SO3H) :
ή
Προπάνιο
1. Με επίδραση φωσφορώδη τριαιθυλεστέρα [(CH3CH2O)3P] παράγεται προπάνιο (CH3CH2CH3) :
2. Με επίδραση υδρογόνου και με καταλύτη νικέλιο (μέθοδος Raney) παράγεται προπάνιο (CH3CH2CH3) :
Πηγές πληροφόρησης
Κατηγορία:Αλκανοθειόλες
Αεροδρόμιο Μουρτέντ
Το Αεροδρόμιο Μουρτέντ (παλαιότερα Αεροπορική Βάση Μουρτέντ και Αεροπορική Βάση Ακιντζί) ήταν αεροπορική βάση της Τουρκικής Πολεμικής Αεροπορίας που βρίσκεται 35 χλμ. βορειοδυτικά της Άγκυρας στην Τουρκία. Κατά τη διάρκεια της απόπειρας πραξικοπήματος του Ιουλίου το 2016, η αεροπορική βάση χρησιμοποιήθηκε από στρατιώτες υπέρ του πραξικοπήματος και οι κυβερνητικές δυνάμεις βομβάρδισαν τα όρια του διαδρόμου για να αποτρέψουν την προσγείωση ή την απογείωση των δυνάμεων πραξικοπήματος. Μετά το αποτυχημένο πραξικόπημα, η Αεροπορική Βάση Ακιντζί επανασχεδιάστηκε με το προηγούμενο όνομά της, Μουρτέντ, και προτάθηκε η μετατροπή της εγκατάστασης σε μνημείο ή πάρκο.
Παραπομπές
Κατηγορία:Αεροδρόμια στην Τουρκία Κατηγορία:Στρατιωτικές βάσεις της Τουρκίας
TNA Slammiversary
μικρογραφία|δεξιά|Οι θεατές του Slammiversary του 2012.
To Slammiversary είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Στην διοργάνωση αυτή συμμετέχουν παλαιστές που εκτελούν σκηνοθετημένους αγώνες, για να ευχαριστήσουν το κοινό.
Ιδιαιτερότητα
Το πρώτο σόου του TNA έγινε στις 19 Ιουνίου 2002, ενώ το πρώτο Slammiversary διεξήχθη στις 19 Ιουνίου 2005. Επειδή η επέτειος της εταιρίας συνέπεσε μαζί με τη διεξαγωγή του Slammiversary, το σόου αυτό, αποκτά ιδιαίτερη σημασία. Μετά, απο την μεγάλη διοργάνωση του TNA, το Bound for Glory, το Slammiversary θεωρείται ένα από τα σημαντικότερα σόου Πληρωμής ανά προβολή, μαζί με το Lockdown.
Πηγές
Κατηγορία:Επαγγελματική Πάλη
Μαζαίικα Ριόλου Αχαΐας
Ιστορία
Το όνομα του χωριού προέρχεται από τους πρώτους κατοίκους που προήλθαν από το χωριό Μάζι Καλαβρύτων. Αυτοί ήρθαν στην περιοχή του Ριόλου το 1899 και ήταν ποιμένες που κατά την συνήθεια της εποχής ξεχειμώνιαζαν με τα ζώα τους στα πεδινά. Το 1961 αναγνωρίζεται οικισμός και προσαρτάται στην κοινότητα Ριόλου. Το 1997 με το Σχέδιο Καποδίστριας προσαρτάται στον Δήμο Λαρισσού και το 2011 στον Δήμο Δυτικής Αχαΐας.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας
Έλεν Κρίστενσεν
Η Έλεν Κρίστενσεν (Ellen Marie Christensen) (1913–1998) ήταν Δανέζα νοσοκόμα και μέλος της αντίστασης, στη διάρκεια της ναζιστικής κατοχής της Δανίας, στο Β’ Παγκόσμιο Πόλεμο. Το 1953 τιμήθηκε με το Μετάλλιο Φλόρενς Νάιτινγκεϊλ για τη συμβολή της στη διάσωση Εβραίων, αντιστασιακών και πιλότων των συμμάχων, στο Β’ Παγκόσμιο Πόλεμο.
Βιογραφικό
Η Έλεν Κρίστενσεν γεννήθηκε στις 30 Μαρτίου 1913 και η οικογένειά της ήταν εύπορη. Αφού ολοκλήρωσε το σχολείο έγινε νοσοκόμα.